Publication: Magyar Közlöny
Issue: MK-1998-110 (Year: 1998, Number: 110)
Era: 1990-2004
Section: 
Paragraph Index: 79

2. A következők tartoznak a vezérigazgató hatáskörébe: 2.1. ellátja az Egyesület okiratainak letéteményesi feladatait, és közvetítői szerepet lát el az Egyesületbe való felvétel és csatlakozás, valamint az abból való kiválás alkalmával követendő eljárásnál; 2.2. valamennyi igazgatást értesíti a Postaforgalmi Tanács által elfogadott, vagy felülvizsgált végrehajtási szabályzatokról; 2.3. elkészíti az Egyesület éves költségvetésének tervezetét az Egyesület szükségleteivel még összeegyeztethető lehető legalacsonyabb szinten, és a tervezetet megfelelő időben megvizsgálásra az Igazgatási Tanács elé terjeszti; az Igazgatási Tanács jóváhagyása után a költségvetést közli a tagországokkal, és gondoskodik a végrehajtásáról; 2.4. végrehajtja az Egyesület szervei által kért, és az okiratokban számára kijelölt specifikus tevékenységeket; 2.5. megteszi az Egyesület szervei által kidolgozott célkitűzések megvalósítására irányuló kezdeményezéseket a meghatározott politika és a rendelkezésre álló pénzeszközök keretében; 2.6. indítványokat és javaslatokat terjeszt az Igazgatási Tanács és a Postaforgalmi Tanács elé; 2.7. elkészíti a Postaforgalmi Tanács részére — ez utóbbi által adott irányelvek alapján — a kongresszus elé terjesztendő stratégiai terv tervezetét és az éves felülvizsgálat tervezetét; 2.8. biztosítja az Egyesület képviseletét; 2.9. közvetítőként szerepel: — az UPU és a szűkebb körű egyesületek, — az UPU és az Egyesült Nemzetek Szervezete, — az UPU és az Egyesületet érdeklő tevékenységet folytató nemzetközi szervezetek, és — az UPU és az olyan nemzetközi szervek, egyesületek, vagy vállalatok közötti viszonylatokban, amelyekkel az Egyesület szervei konzultálni kívánnak, vagy amelyeket munkáikba be kívánnak vonni; 2.10. ellátja az Egyesület szerveinek főtitkári feladatát, és ennek keretében — figyelembe véve a jelen szabályzat külön rendelkezéseit — ügyel nevezetesen: — az Egyesület szervei munkájának előkészítésére és megszervezésére, — az okiratok, jelentések és jegyzőkönyvek kidolgozására, előállítására és szétosztására, — a titkárság működésére az Egyesület szerveinek értekezletei alatt; 2.11. részt vesz az Egyesület szerveinek értekezletein, és — szavazati jog nélkül — a tárgyalásokon, azzal a lehetőséggel, hogy képviseltesse magát.

Source: https://magyarkozlony.hu/hivatalos-lapok/1650f0f6939e2828ba8d92e15d5c87c8829083c8/dokumentumok/72d23f23bbd2d044fa50b787ae1cb540a021f77f/letoltes